Varaslähtö
2024-08-18 18:00 - 22:00 (Europe/Helsinki) | Etunurtsi, Korkeakoulunkatu 10, Tampere, 33720, Finland
Ennen virallisen orientaatioviikon alkua VARASLÄHDÖSSÄ on mahdollista tavata uusia opiskelukavereitasi, tuutoreita, fuksitiimiä sekä muita fuksinmielisiä!

Tule siis Varaslähtöön (eli Kickstarttiin) sunnuntaina 18.8. klo 18.00 alkaen Hervannan kampuksen Etunurtsille ja eksy valkohaalarisen kansan luokse <3!

Orientaatioviikko
2024-08-19 09:00 - 2024-08-23 23:59
Orientaatio- eli fuksiviikko on yliopiston, fuksitiimin sekä tuutoreiden yhdessä järjestämä viikon mittainen rupeama, jonka aikana yliopistoelämään, -yhteisöön sekä –opintoihin saa hyvän ensikosketuksen. Tavoitteena viikolla on, että pääset tutustumaan muun muassa kanssafukseihin ja –opiskelijoihin, yliopiston tiloihin sekä opintojen alkuun.

Orientaatioviikolle kuuluu sekä virallista ohjelmaa, kuten infotilaisuuksia sekä kurssi-ilmoittautumisia, että epävirallista ohjelmaa, kuten ryhmäytymistä sekä illanviettoja.

Suosittelemme varaamaan orientaatioviikon tyhjäksi kalenterista, jotta pääset nauttimaan siitä täysin voimin!
